Omkring klokken kvarter i tre i nat blev kvinden vækket af parrets fire gøende hunde. Hun fandt hurtigt ud af hvorfor: landejendommen var fyldt med røg, og ægteparret - og de fire hunde - forlod i al hast huset. Uheldigvis havde ilden ødelagt telefonlinien i huset, og derfor måtte parret søge hjælp hos naboer for at få tilkaldt hjælp. Selv om brandvæsnet under slukningsarbejdet rekvirerede ekstra tankvogne, lykkedes det ikke at få ilden under kontrol, og ejendommen udbrændte. Vagtchef hos Nordjyllands Politi, Peter Redder, siger i dag til TV2/NORD, at det endnu er uvist, HVORFOR ilden opstod - det vil tekniske undersøgelser vise de næste dage. Ægteparret slap udskadte fra branden.

Opsummering:
Et ægtepar fra Poulstrup oplevede i nat, at der er sandhed bag at kalde hunden for menneskets bedste ven. Deres firbenede venner forhindrede dem nemlig i at brænde inde.